**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA U 2024. GODINI**

**Opći dio**

U odnosu na isto razdoblje prethodne godine ukupni prihodi su se povećali za 21,3 %. Neke od značajnih promjena u visini prihoda kad se gleda 2024. godina u odnosu na 2023. godinu su:

* Pomoći proračunskim korisnicima iz proračuna koji im nije nadležan (636) povećale su se za 18,2 %. Razlog tome je najvećim dijelom povećanje osnovice plaće sukladno Kolektivnom ugovoru za javne službe, a za koje sredstva osigurava Ministarstvo kulture i medija.
* Prihodi od financijske imovine (641) u 2024.g. su ostvareni jer je došlo do promjene banke u kojoj ustanova ima otvoren žiro račun (prethodna banka nije isplaćivala „pozitivne“ kamate).
* Prihodi po posebnim propisima (652) smanjili su se za 13,3 %, a razlog tome je veći broj podijeljenih besplatnih članstava knjižnice tijekom Mjeseca hrvatske knjige.
* U 2024.g. ostvarene donacije (663) su veće za 146,5 % od onih ostvarenih u 2023.g. Razlog tome je veći iznos donacija knjiga.
* Prihodi iz nadležnog proračuna (671) su se povećali u odnosu na 2023.g. za 22,7 %. Navedeno povećanje rezultat je potpisivanja Kolektivnog ugovora za zaposlenike Gradske knjižnice Beli Manastir, kojim su povećane plaće i naknade zaposlenika.

Kad su u pitanju ukupni rashodi, oni su se u odnosu na isto razdoblje prethodne godine povećali za 23,4 %. Neke od značajnih promjena u visini rashoda su:

* Plaće - bruto (311) su se povećale jer je tijekom 2024.g. došlo do potpisivanja već spomenutih kolektivnih ugovora te zakonskog povećanja iznosa minimalne plaće.
* Ostali rashodi za zaposlene (312) su u 2024.g. povećani za 105,2 %. Razlika se odnosi na povećanje naknada za zaposlene u 2024.g. sukladno Kolektivnom ugovoru (Božićnica, jubilarna nagrada i regres te isplata nagrade za radne rezultate).
* Naknade troškova zaposlenima (321) su se povećale za 22,5 % iz razloga većeg broja službenih putovanja vezanih za stručna usavršavanja zaposlenika.
* Rashodi za materijal i energiju (322) su se povećali za 9,2 %. Povećanje se najvećim dijelom odnosi na povećanje troškova energenata.
* Ostali financijski rashodi (343) smanjeni su za 53,6 %. Razlog tome je otvaranje žiro računa u drugoj banci čije su usluge znatno povoljnije.
* Rashodi za nabavu postrojenja i opreme (422) povećani su za 12,4 % u odnosu na prethodnu godinu. Razlog tome je kupnja dva klima uređaja i zamjena dotrajalog alarmnog sustava novim.
* Rashodi za nabavu knjiga (424) povećani su u 2024.g. za 18,8 % u odnosu na prethodnu godinu. Razlog tome su odobrena nešto veća sredstva za nabavu knjiga putem natječaja.

Višak prihoda i primitaka raspoloživ u sljedećem razdoblju (X006) u 2024.g. je manji za 16,0 % u odnosu na isto razdoblje protekle godine jer su prihodi po posebnim propisima ostvareni u manjem obujmu, a dio prenesenog viška prihoda je potrošen. Višak prihoda sastoji se od prihoda za posebne namjene u iznosu od 16.375,64 eura, pomoći 0,73 eura i vlastitih prihoda 18,04 eura.

Stanje novčanih sredstava na računu Gradske knjižnice Beli Manastir na početku izvještajnog razdoblja iznosilo je 19.619,43 eura, a na kraju razdoblja 16.394,40 eura.

**Posebni dio**

**1060 PROGRAM KULTURE**

**AKTIVNOST A100601 DJELATNOST GRADSKE KNJIŽNICE BELI MANASTIR (Izvor financiranja: Opći prihodi i primici)**

Knjižnica svojim službama i uslugama potiče i širi opće obrazovanje, stručni i znanstveni rad, a posebno se zalaže za to da svi slojevi društva steknu naviku čitanje i korištenja raznolikih knjižničnih usluga.

Tijekom 2024.g. Gradska knjižnica zabilježila je sljedeći broj posjeta:

* Fizičke posjete **20.396**
* Posjete na mrežnim stranicama **23.501**
* Posjete na društvenim mrežama **125.133.**

Knjižnica je u 2024.g. imala **1.614 aktivnih članova**.

U 2024.g. ukupno je održano **59 radionica za djecu, 9 predavanja za odrasle te 39 organiziranih skupnih vođenih posjeta knjižnici.**

U usporedbi s 2023.g. broj fizičkih posjeta, ali i broj posjeta na društvenim mrežama se u 2024.g. povećao. Temeljni zadaci i ciljevi Gradske knjižnice Beli Manastir u 2024.g. su i više nego ispunjeni jer se uz već planirano u hodu uvode i druge aktivnosti i događanja.

**AKTIVNOST A101601 DJELATNOST GRADSKE KNJIŽNICE BELI MANASTIR FINANCIRANA IZ DRUGIH IZVORA**

Redovita djelatnost knjižnice osigurava se, osim sredstvima iz nadležnog proračuna, još i prihodima po posebnim propisima (članarine), pomoći iz države i inozemstva te nešto manje donacijama fizičkih i pravnih osoba.

Ministarstvo kulture i medija sufinancira organiziranje pojedinih događanja i rad Središnje knjižnice Mađara. Gradska knjižnica Beli Manastir ima status Središnje knjižnice Mađara u RH čiji su osnovni zadaci i ciljevi očuvanje mađarske kulturne baštine, kulturne vrijednosti i tradicija, njegovanje mađarske riječi u pismu i govoru u Baranji, ali i na čitavom području Hrvatske.

**AKTIVNOST K100602 NABAVA KNJIGA / OPREME ZA GRADSKU KNJIŽNICU BELI MANASTIR**

Osnovna je djelatnost svake knjižnice zadovoljavanje potreba svojih korisnika za knjižničnom građom. U 2024.g. ukupno je nabavljeno **1.479 jedinica građe** u vrijednosti od 25.894,37 eura te je na dan 31.12.2023.g. sveukupni broj knjižničnog fonda iznosio **73.730 jedinica knjižnične građe** ukupne vrijednosti 898.929,68 eura. Ukupan iznos sredstava za građu u sklopu aktivnosti A100602 je 10.618,00 eura. Tijekom 2024.g. posuđeno je ukupno **25.890 jedinica knjižnične građe.**

Osim nabave knjiga ulagalo se i u opremu, točnije u police za smještaj knjižnične građe u koju je uloženo **10.000,00 eura.**

**AKTIVNOST K101602 NABAVA KNJIGA / OPREME ZA GRADSKU KNJIŽNICU BELI MANASTIR FINANCIRANA IZ DRUGIH IZVORA**

Godišnji iznos nabave knjižne i neknjižne građe financiran iz drugih izvora bio je sljedeći:

* Ministarstvo kulture i medija **16.649,27 eura**
* Osječko – baranjska županija **300,00 eura**
* Donacije **1.791,09 eura**
* Vlastita sredstva (prihodi po posebnim propisima) **5,97 eura.**

Osim nabave knjiga ulagalo se i u opremu u koju je iz drugih izvora (pomoći, prihoda za posebne namjene i viška) uloženo **12.321,26 eura.**

Beli Manastir, 27.2.2025.g.

 Ravnateljica:

 dr.sc. Marija Kretić Nađ